Lal Bahadur Shastri Birth Anniversary: ലാല് ബഹാദൂര് ശാസ്ത്രിയുടെ 117ാം ജന്മവാര്ഷികം ഇന്ത്യയുടെ രണ്ടാമത്തെ പ്രധാനമന്ത്രിയെ സ്മരിച്ച് രാജ്യം ഒക്ടോബര് രണ്ട്, രാഷ്ട്രപിതാവ് മഹാത്മാ ഗാന്ധിയുടെ ജന്മവാര്ഷികദിനം മാത്രമല്ല, ഇന്ത്യയുടെ രണ്ടാമത്തെ പ്രധാനമന്ത്രിയും സ്വാതന്ത്ര്യ സമര പോരാട്ടത്തിലെ ഏറ്റവും ഔന്നത്യമുള്ള നേതാക്കളില് ഒരാളുമായ ലാല് ബഹാദൂര് ശാസ്ത്രിയുടെ 117ാം ജന്മ വാര്ഷിക ദിനവുമാണ്. 1904 ഒക്ടോബറിലാണ് ഉത്തര് പ്രദേശിലെ മുഗള്സരായിയില് ശാസ്ത്രി ജനിച്ചത്. 1920ലാണ് അദ്ദേഹം നിസഹകരണ പ്രസ്ഥാനത്തിലൂടെ സ്വാതന്ത്ര്യ സമര പോരാട്ടത്തില് അണി ചേര്ന്നത്.മുന് പ്രധാനമന്ത്രി ലാല് ബഹാദൂര് ശാസ്ത്രിയുടെ ജന്മദിനത്തില് അദ്ദേഹത്തിന് ആദരമര്പ്പിക്കുന്നു. മൂല്യങ്ങളിലും തത്വങ്ങളിലും അധിഷ്ഠിതമായ അദ്ദേഹത്തിന്റെ ജീവിതം എപ്പോഴും രാജ്യവാസികള്ക്ക് പ്രചോദനമായി മാറും ശനിയാഴ്ച പ്രധാനമന്ത്രി നരേന്ദ്ര മോദി ട്വീറ്റ് ചെയ്തു. ലാല് ബഹാദൂര് ശാസ്ത്രിയെ ഓര്മിക്കാന് ചില കാര്യങ്ങള് ഇതാ:1. 1930 ല് ശാസ്ത്രി ഉപ്പു സത്യാഗ്രഹത്തില് പങ്കെടുത്തു. ഇതേ തുടര്ന്ന് രണ്ടു വര്ഷത്തിലധികം അദ്ദേഹത്തിന് തടവില് കഴിയേണ്ടിവന്നു. ആദ്യം മഹാത്മാ ഗാന്ധിയുടെയും പിന്നീട് ജവഹര്ലാല് നെഹ്രുവിന്റെയും വിശ്വസ്തനായ അനുയായിയായി അദ്ദേഹം മാറി.2. ബ്രിട്ടീഷുകാര് ഇന്ത്യ വിടണമെന്ന് ആവശ്യപ്പെട്ട് നടന്ന 1942 ലെ ക്വിറ്റ് ഇന്ത്യ സമരത്തില് അദ്ദേഹം പങ്കെടുത്തു.3. ജവഹര്ലാല് നെഹ്റുവിന്റെ മരണശേഷം 1964 ല് അദ്ദേഹം പ്രധാനമന്ത്രിയായി. 1965 ല് പാകിസ്ഥാനുമായുള്ള യുദ്ധത്തില് ഇന്ത്യയെ നയിച്ചു. പ്രധാനമന്ത്രിയെന്ന നിലയില്, 1965 ല് ഇന്ത്യയും പാകിസ്ഥാനും തമ്മിലുള്ള യുദ്ധത്തിസമയത്ത് അദ്ദേഹം ശമ്ബളം വാങ്ങുന്നത് നിര്ത്തി. രാഷ്ട്രം കടുത്ത ഭക്ഷ്യക്ഷാമം അഭിമുഖീകരിച്ച സമയമായിരുന്നു അത്.4. പാല് ഉല്പാദനവുമായി ബന്ധപ്പെട്ട ധവള വിപ്ലവത്തിന് പിന്നിലും ലാല് ബഹാദൂര് ശാസ്ത്രിയായിരുന്നു. 1965 ല് അദ്ദേഹം കര്ഷകരുടെ അഭിവൃദ്ധി ലക്ഷ്യമിട്ട് ഇന്ത്യയില് ഹരിതവിപ്ലവത്തെ പ്രോത്സാഹിപ്പിക്കുകയും ഭക്ഷ്യധാന്യ ഉല്പാദനത്തില് ഇന്ത്യയെ സ്വാശ്രയമാക്കുകയും ചെയ്തു. പഞ്ചാബ്, ഹരിയാന, ഉത്തര്പ്രദേശ് സംസ്ഥാനങ്ങള്ക്ക് ഗുണം ചെയ്ത ഹരിത വിപ്ലവം ഇന്ത്യയിലെ മാതൃകാ പ്രവര്ത്തനമായി തുടരുന്നു.5. ജയ് ജവാന്, ജയ് കിസാന് എന്ന മുദ്രാവാക്യത്തിന് പിന്നിലുള്ള വ്യക്തിയായതിനാല് ശാസ്ത്രി ഇന്ത്യയിലെ കര്ഷകര്ക്കും സൈനികര്ക്കും എപ്പോഴും പ്രചോദനം നല്കുന്നു.6. ഏതെങ്കിലും തരത്തില് തൊട്ടുകൂടായ്മയെ പറ്റിപറയുന്ന ഒരാള് പോലും അവശേഷിച്ചാല് ഇന്ത്യ ലജ്ജയോടെ തല താഴ്ത്തേണ്ടി വരും, അദ്ദേഹത്തിന്റെ പ്രചോദനാത്മകമായ നിരവധി ഉദ്ധരണികളില് ഒന്നാണിത്. Gandhi Jayanti 2021 ഗാന്ധി ജയന്തി: രാജ്യം രാഷ്ട്രപിതാവിന്റെ സ്മരണയില്